《傅冲益寄淮口阻风及清淮道中诗二首又次涟水一首用其韵和寄 其一》
宋代·程俱

群玉聚名隽，作书如九丘。回观白虎儒，谫浅安可侔。

傅子故疏爽，十年嗟滞留。嵚崎百忧后，晚为造物收。

平生未见书，颇足资吟讴。纵未服豸角，且当佐螭头。

安知免官去，触热送浊流。清朝正须才，洗垢方镇浮。

岂使三语掾，垂纶逐群鸥。譬如飘风顷，终济万里舟。

作者简介：程俱（1078—1144）北宋官员、诗人。字致道，号北山，衢州开化（今属浙江）人。以外祖邓润甫恩荫入仕。宣和三年赐上舍出身。历官吴江主簿、太常少卿、秀州知府、中书舍人侍讲、提举江州太平观、徽猷阁待制。诗多五言古诗，风格清劲古淡，有《北山小集》。